pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 ให้การต้อนรับและร่วมหารือนายกสมาคมมิตรภาพไทย-กัมพูชา และคณะ เน้นย้ำ มท. พร้อมขับเคลื่อนทุกนโยบายด้านการต่างประเทศที่รัฐบาลมอบหมาย ในการเสริมสร้างความสัมพันธ์ระหว่างประเทศ
วันศุกร์ที่ 29 กันยายน 2566
29/09/2566
มท.1 ให้การต้อนรับและร่วมหารือนายกสมาคมมิตรภาพไทย-กัมพูชา และคณะ เน้นย้ํา มท. พร้อมขับเคลื่อนทุกนโยบายด้านการต่างประเทศที่รัฐบาลมอบหมาย ในการเสริมสร้างความสัมพันธ์ระหว่างประเทศ
มท.1 ให้การต้อนรับและร่วมหารือนายกสมาคมมิตรภาพไทย-กัมพูชา และคณะ เน้นย้ํา มท. พร้อมขับเคลื่อนทุกนโยบายด้านการต่างประเทศที่รัฐบาลมอบหมาย ในการเสริมสร้างความสัมพันธ์ระหว่างประเทศให้แน่นแฟ้น เพื่อประโยชน์ต่อพี่น้องประชาชนและประเทศชาติ
วันนี้ (29 ก.ย. 66) เวลา 10.30 น. ที่ห้องประชุมราชสีห์ ชั้น 2 ศาลาว่าการกระทรวงมหาดไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ให้การต้อนรับ พลเอก วิชิต ยาทิพย์ นายกสมาคมมิตรภาพไทย - กัมพูชา และคณะ ในการประชุมหารือแนวทางการยกระดับกระชับความสัมพันธ์ระหว่างประเทศไทย - กัมพูชา โดยมี นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย นายชูศักดิ์ รู้ยิ่ง รก.ที่ปรึกษาด้านความมั่นคง กระทรวงมหาดไทย พลเอก ธนภัทร ณิยกูล รองปลัดกระทรวงกลาโหม พลเอก ภัทรินทร์ ลีลายุทธ นายพรชัย มุ่งเจริญพร นายกองค์การบริหารส่วนจังหวัดสุรินทร์ นายสุรพล มณีพงษ์ อุปนายกสมาคมฯ พันเอก อภิชา ศรีจิระภาส กรรมการและผู้ช่วยเลขานุการ นางสาวอนุสรี ทับสุวรรณ อดีตสมาชิกสภาผู้แทนราษฎร นายวรวิทย์ ชัยลิมปมนตรี กรรมการบริหาร บริษัท อินเตอร์เนชั่นแนล รีเสริช คอร์ปอเรชั่น จํากัด (มหาชน) ร่วมประชุม
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า ประเทศไทยและกัมพูชาก็มีความสัมพันธ์กันมาอย่างยาวนาน ซึ่งการพบปะหารือเกี่ยวกับความสัมพันธ์ระหว่างประเทศไทย - กัมพูชา ในวันนี้ สอดคล้องกับเจตนารมณ์และภารกิจของกระทรวงมหาดไทย โดยเฉพาะภารกิจของผู้ว่าราชการจังหวัดชายแดนที่ต้องดูแลความมั่นคง ความสงบเรียบร้อย ส่งเสริมเศรษฐกิจ และความสัมพันธ์ระหว่างประเทศในพื้นที่จังหวัดชายแดน โดยกระทรวงมหาดไทยจะดําเนินนโยบายด้านการต่างประเทศที่รัฐบาลมอบหมายให้ทุกนโยบาย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยมีความยินดีอย่างยิ่งที่จะสนับสนุนทางสมาคมฯ ตามที่ได้หารือร่วมกันทั้ง 5 ประเด็น คือ 1) การขอให้ผู้ว่าราชการจังหวัดชายแดนไทย-กัมพูชาเป็นที่ปรึกษาสมาคมฯ 2) การขอให้มีผู้แทนรัฐมนตรีว่าการกระทรวงมหาดไทย เป็นที่ปรึกษาสมาคมฯ 3) การจัดให้มีการประชุมผู้ว่าราชการจังหวัดชายแดน โดยสมาคมฯ เป็นผู้ประสานดําเนินการ 4) การดําเนินโครงการบ้านพี่เมืองน้อง 5) การขอให้เร่งรัดให้มีจุดผ่อนปรนเพื่อการท่องเที่ยวบริเวณเขาพระวิหาร อ.กันทรลักษ์ จ.ศรีสะเกษ ซึ่งทั้งหมดจะเป็นส่วนสําคัญที่จะกระชับความสัมพันธ์อันดี และความร่วมมือกันของทั้งสองประเทศให้แน่นแฟ้นยิ่งขึ้น โดยมอบหมายให้กองการต่างประเทศ สํานักงานปลัดกระทรวงมหาดไทย ประสานในรายละเอียดต่อไป
พลเอก วิชิต ยาทิพย์ นายกสมาคมมิตรภาพไทย - กัมพูชา กล่าวว่า สมาคมมิตรภาพไทย - กัมพูชา ขอขอบคุณรองนายกรัฐมนตรีและรัฐมนตรีว่าการกระทรวงมหาดไทย ที่ให้โอกาสเข้าพบปะและร่วมหารือในวันนี้ ซึ่งสมาคมฯ ได้ถูกจัดตั้งขึ้นโดยมีวัตถุประสงค์ในการกระชับและเพิ่มพูนความสัมพันธ์และความร่วมมือไทย - กัมพูชาในทุกสาขา โดยเฉพาะการส่งเสริมมิตรภาพ และความเข้าใจอันดีระหว่างประชาชนของทั้งสองประเทศ เพื่อสร้างความมั่นคงให้เกิดขึ้นในแนวชายแดน และเชื่อมั่นว่าการประสานงานระหว่างประเทศจะดียิ่งขึ้นในอนาคต
รัฐบาลไทย-ข่าวทำเนียบรัฐบาล-​พิธีประกาศเกียรติคุณสำหรับกำลังพลสังกัด สป. ที่รับราชการจนครบเกษียณอายุ ประจำปีงบประมาณ 2566
วันศุกร์ที่ 29 กันยายน 2566
​พิธีประกาศเกียรติคุณสําหรับกําลังพลสังกัด สป. ที่รับราชการจนครบเกษียณอายุ ประจําปีงบประมาณ 2566
29 กันยายน 2566, 08.30 น. พลเอก สนิธชนก สังขจันทร์ ปลัดกระทรวงกลาโหมเป็นประธานในพิธีประกาศเกียรติคุณสําหรับกําลังพลสังกัดสํานักงานปลัดกระทรวงกลาโหม ที่รับราชการจนครบเกษียณอายุ ประจําปีงบประมาณ 2566
ณ ห้องศรีสมาน 1 อาคารอเนกประสงค์ สํานักงานปลัดกระทรวงกลาโหม (พื้นที่ศรีสมาน) โดยมีกําลังพลที่เกษียณอายุราชการ ตั้งแต่ 1 ตุลาคม 2566 จํานวนทั้งสิ้น 271 นาย จําแนกเป็น นายทหารชั้นนายพล จํานวน 86 นาย นายทหารสัญญาบัตรต่ํากว่าชั้นนายพล จํานวน 144 นาย นายทหารชั้นประทวน จํานวน 7 นาย และลูกจ้างประจํา จํานวน 34 นาย
ในโอกาสนี้ ปลัดกระทรวงกลาโหมได้กล่าวสดุดีกําลังพลสังกัดสํานักงานปลัดกระทรวงกลาโหมที่รับราชการจนครบเกษียณอายุราชการ โดยแสดงความชื่นชมต่อกําลังพลผู้ที่มีความมุ่งมั่นปฏิบัติหน้าที่ราชการด้วยความวิริยะอุตสาหะมีความพากเพียรและเสียสละเป็นอย่างยิ่ง พร้อมทั้งแสดงถึงความครองตนที่ดีงามบนพื้นฐานของความอดทนเสียสละ อีกทั้งยังเป็นกําลังสําคัญในการเสริมสร้างพัฒนาหน่วยงาน นอกจากนี้ ปลัดกระทรวงกลาโหมยังกล่าวขอบคุณในความร่วมมือร่วมใจของผู้ที่ปฏิบัติหน้าที่จนครบวาระเกษียณอายุราชการ โดยการพ้นจากหน้าที่ราชการในวันนี้เป็นการพ้นวาระอย่างสมเกียรติ และเป็นเพียงการพ้นหน้าที่ไปตามวาระของทางราชการเท่านั้น แต่ด้วยความรู้ความสามารถตลอดจนความมีน้ําใจและความปรารถนาดีที่มีต่อหน่วยงานและเพื่อนข้าราชการตลอดมานั้น สิ่งทั้งหลายเหล่านี้จะอยู่ในความทรงจําตลอดไปและขอสดุดียกย่องทุกท่านไว้ให้ปรากฏแก่ข้าราชการรุ่นหลังต่อไป
รัฐบาลไทย-ข่าวทำเนียบรัฐบาล-การเดินทางไปตรวจราชการ ณ จังหวัดภูเก็ต และจังหวัดพังงา ของนายเศรษฐา ทวีสิน นายกรัฐมนตรี
วันศุกร์ที่ 29 กันยายน 2566
การเดินทางไปตรวจราชการ ณ จังหวัดภูเก็ต และจังหวัดพังงา ของนายเศรษฐา ทวีสิน นายกรัฐมนตรี
วันศุกร์ที่ 29 กันยายน 2566
ข่าวภารกิจการเดินทางไปตรวจราชการ ณ จังหวัดภูเก็ต และจังหวัดพังงา
ของนายเศรษฐา ทวีสิน นายกรัฐมนตรี​
วันที่ 29 กันยายน 2566
โครงสร้างพื้นฐานด้านคมนาคมขนส่ง เพื่อส่งเสริมการท่องเที่ยวบริเวณชายฝั่งทะเลอันดามัน
นายกฯ ลงพื้นที่ก่อสร้างโครงการทางพิเศษสายกะทู้-ป่าตอง จ.ภูเก็ต รับฟังความคิดเห็นการแก้ไขปัญหาจราจร-ขยายเส้นทางรองรับนักท่องเที่ยว
​นายกฯ รับฟังข้อสรุปโครงการก่อสร้างท่าอากาศยานนานาชาติอันดามัน จ.พังงา ย้ํากําหนดแผนการเวนคืนที่ดิน-การจ่ายเงินชดเชยให้ชัดเจน กําชับเชื่อมต่อระบบคมนาคมอย่างเหมาะสม ระบบสาธารณูปโภคต้องพร้อมรองรับความเจริญในอนาคต
รัฐบาลไทย-ข่าวทำเนียบรัฐบาล-นายกฯ เข้าเยี่ยมคารวะสมเด็จฯ ฮุน เซน ประธานคณะองคมนตรีกัมพูชา เชื่อมั่นความสัมพันธ์ไทย-กัมพูชา จะเดินหน้าสู่ความผาสุก สร้างความเจริญรุ่งเรืองให้ประชาชน
วันพฤหัสบดีที่ 28 กันยายน 2566
28/09/2566
นายกฯ เข้าเยี่ยมคารวะสมเด็จฯ ฮุน เซน ประธานคณะองคมนตรีกัมพูชา เชื่อมั่นความสัมพันธ์ไทย-กัมพูชา จะเดินหน้าสู่ความผาสุก สร้างความเจริญรุ่งเรืองให้ประชาชน
นายกฯ เข้าเยี่ยมคารวะสมเด็จฯ ฮุน เซน ประธานคณะองคมนตรีกัมพูชา เชื่อมั่นความสัมพันธ์ไทย-กัมพูชา จะเดินหน้าสู่ความผาสุก สร้างความเจริญรุ่งเรืองให้ประชาชน
วันนี้ (28 กันยายน 2566) เวลา 17.00 น. (เวลาที่กรุงพนมเปญเท่ากับเวลาที่กรุงเทพฯ) ณ วิมาน 7 มกรา (ที่ทําการพรรคประชาชนกัมพูชา) กรุงพนมเปญ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าเยี่ยมคารวะสมเด็จอัคคมหาเสนาบดีเดโช ฮุน เซน (Samdech Akka Moha Sena Padei Techo Hun Sen) ประธานคณะองคมนตรีกัมพูชา โดยนายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ จากการหารือ ดังนี้
นายกรัฐมนตรีรู้สึกยินดีที่ได้เข้าเยี่ยมคารวะประธานคณะองคมนตรีกัมพูชาในวันนี้ พร้อมชื่นชมว่าเป็นบุคคลที่มีความสําคัญต่อความสัมพันธ์ไทย-กัมพูชา โดยการเยือนครั้งนี้ถือเป็นการเยือนต่างประเทศในระดับทวิภาคีครั้งแรกของนายกรัฐมนตรี ซึ่งนายกรัฐมนตรีไทยและกัมพูชาต่างได้รับความเห็นชอบจากฝ่ายนิติบัญญัติให้ดํารงตําแหน่งนายกรัฐมนตรีในวันเดียวกัน รวมทั้ง สมเด็จฯ ฮุน มาแนต ได้โทรศัพท์แสดงความยินดีกับนายกรัฐมนตรี สะท้อนถึงมิตรภาพและความร่วมมืออย่างใกล้ชิดของไทยกัมพูชา
ประธานคณะองคมนตรีกัมพูชาแสดงความยินดีต่อการเข้ารับตําแหน่งของนายกรัฐมนตรี เชื่อมั่นนายกรัฐมนตรีจะสานต่อและยกระดับความสัมพันธ์ไทย-กัมพูชาให้ใกล้ชิดมากยิ่งขึ้น และส่งเสริมความร่วมมือทุกระดับของไทย-กัมพูชา ให้นําไปสู่ความผาสุก เจริญรุ่งเรือง และพร้อมสนับสนุนความร่วมมือระหว่างไทยและกัมพูชาอย่างเต็มที่
ภายหลังการเข้าเยี่ยมคารวะ สมเด็จอัคคมหาเสนาบดีเดโช ฮุน เซน ประธานคณะองคมนตรีกัมพูชา เป็นเจ้าภาพในงานเลี้ยงอาหารค่ําเพื่อเป็นเกียรติแก่นายกรัฐมนตรี ณ วิมาน 7 มกรา หลังจากนั้น นายกรัฐมนตรีออกเดินทางจากท่าอากาศยานนานาชาติกรุงพนมเปญ เวลา 19.00 น. และเดินทางถึงไทยเวลา 20.20 น.
รัฐบาลไทย-ข่าวทำเนียบรัฐบาล-พันตำรวจเอก ทวี สอดส่อง รัฐมนตรีว่าการกระทรวงยุติธรรม แถลงข่าว จับยาเสพติดล็อตใหญ่ มูลค่ากว่า ๓๐๐ ล้านบาท
วันศุกร์ที่ 29 กันยายน 2566
29/09/2566
พันตํารวจเอก ทวี สอดส่อง รัฐมนตรีว่าการกระทรวงยุติธรรม แถลงข่าว จับยาเสพติดล็อตใหญ่ มูลค่ากว่า ๓๐๐ ล้านบาท
พันตํารวจเอก ทวี สอดส่อง รัฐมนตรีว่าการกระทรวงยุติธรรม แถลงข่าว จับยาเสพติดล็อตใหญ่ มูลค่ากว่า ๓๐๐ ล้านบาท
ในวันพฤหัสบดีที่ ๒๘ กันยายน ๒๕๖๖ เวลา ๑๔.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม แถลงข่าวร่วมกับ พลตํารวจเอก ต่อศักดิ์ สุขวิมล รองผู้บัญชาการตํารวจแห่งชาติ พลตํารวจโทธิติ แสงสว่าง ผู้บัญชาการตํารวจนครบาล นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายมานะ ศิริพิทยาวัฒน์ รองเลขาธิการ ป.ป.ส. พร้อมด้วยชุดจับกุม กรณีนํากําลัง กก.สายตรวจ บก.สปพ. ตรวจยึด ยาบ้า ๑๕ ล้านเม็ด เฮโรอีน ๔๔๓ แท่ง ไอซ์ ๔๒๐ กิโลกรัม รวมมูลค่ากว่า ๓๐๐ ล้านบาท ทั้งนี้ ผลการทลายเครือข่ายยาเสพติดในพื้นที่ จ.นครปฐม จากการสอบถามผู้ต้องหาทั้ง ๔ คน ให้การยอมรับสารภาพว่าได้เช่าบ้านหลังดังกล่าวไว้เป็นที่ซุกซ่อนยาเสพติดเพื่อทยอยลักลอบส่งยาเสพติดให้กับกลุ่มผู้ค้าในพื้นที่ปริมณฑลจริง ก่อนแจ้งข้อหา “ร่วมกันมียาเสพติดให้โทษประเภท ๑ ไว้ในครอบครองโดยไม่ได้รับอนุญาต ร่วมกันมีวัตถุออกฤทธิ์ต่อจิตประสาท ประเภท ๒ ไว้ในครอบครองโดยไม่ได้รับอนุญาต”
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า การจับกุมในครั้งนี้ถือเป็นการช่วยเหลือประชาชนโดยเฉพาะเยาวชน เพราะปัญหายาเสพติดถือเป็นภัยระดับชาติ โดยหลังจากนี้จะมีการยกระดับการป้องกันการลักลอบขนยาเสพติดเข้าประเทศ และขอยืนยันว่ายาเสพติดทั้งหมดที่ตรวจยึดได้นั้นจะมีการเผาทําลายทิ้งไม่มีการหมุนเวียนกลับมาอย่างแน่นอน
ทั้งนี้ พล.ต.อ.ต่อศักดิ์ฯ กล่าวว่า การจับกุมในครั้งนี้สืบเนื่องจากการสืบสวนขยายผลเครือข่ายยาเสพติดของกลุ่มนายอภิชาติกับพวกรวม ๓ คน มีพฤติกรรมลักลอบจําหน่ายยาเสพติด โดยใช้รถยนต์จํานวนหลายคันสลับสับเปลี่ยนตระเวนส่งยาเสพติดให้กับลูกค้าบริเวณ ถ.บรมราชชนนี และพื้นที่พุทธมณฑลสาย ๕ เจ้าหน้าที่จึงเฝ้าสืบสวนติดตามเรื่อยมาจนทราบว่ากลุ่มผู้ต้องหาได้เช่าบ้านไว้เป็นที่ซุกซ่อนยาเสพติดในพื้นที่ ต.ลําพญา อ.เมือง จ.นครปฐม ถือว่าการจับกุมในครั้งนี้ถือเป็นล็อตใหญ่ที่สุดและเป็นการปฏิบัติตามนโยบายของรัฐบาล ที่สั่งการให้สํานักงานตํารวจแห่งชาติ เร่งปราบปรามปัญหายาเสพติดที่ส่งผลกระทบเป็นวงกว้าง ส่วนเหตุผลที่ยาล็อตนี้มีจํานวนมากเพราะกลุ่มผู้ต้องหามีการนํายาเสพติดทั้งหมดมาเก็บรวมไว้ที่บ้านหลังนี้เพื่อเลี่ยงการตรวจค้นจากเจ้าหน้าที่ โดยยาเสพติดส่วนใหญ่นําเข้าจากประเทศเพื่อนบ้าน ซึ่งใช้เวลาสืบสวนแกะรอยนานกว่า ๒ ปี ถือว่าเป็นเครือข่ายรายใหญ่ โดยหลังจากนี้จะมีการขยายผลเพิ่มเติมและเดินหน้าปราบปรามทลายขบวนการเหล่านี้ให้หมดไป
รัฐบาลไทย-ข่าวทำเนียบรัฐบาล-กระทรวงเกษตรฯ เปิดบ้านรับบริษัท ไทสัน ฟู้ดส์ ประเทศไทย หารือความคืบหน้าการส่งออกสัตว์ปีกไทย ไปยังซาอุดีอาระเบียและไต้หวัน
วันศุกร์ที่ 29 กันยายน 2566
กระทรวงเกษตรฯ เปิดบ้านรับบริษัท ไทสัน ฟู้ดส์ ประเทศไทย หารือความคืบหน้าการส่งออกสัตว์ปีกไทย ไปยังซาอุดีอาระเบียและไต้หวัน
กระทรวงเกษตรฯ เปิดบ้านรับบริษัท ไทสัน ฟู้ดส์ ประเทศไทย หารือความคืบหน้าการส่งออกสัตว์ปีกไทย
ไปยังซาอุดีอาระเบียและไต้หวัน
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจาก นายไชยา พรหมา รัฐมนตรีช่วยว่าการกระทรวงเกษตรและสหกรณ์ เพื่อหารือกับบริษัทไทสัน ฟู้ดส์ ประเทศไทย (Tyson Foods Thailand)ตามที่บริษัทฯ ได้ขออนุญาตเข้าพบ โดยมี นายทอดด์ เมนโนติ (Mr.ToddMnotti) ผู้อํานวยการอาวุโสฝ่ายประสานงานภาครัฐระดับนานาชาติ พร้อมด้วยคณะผู้บริหารบริษัทไทสัน ฟู้ดส์ ประเทศไทย (Tyson Foods Thailand) และเจ้าหน้าที่ในสังกัดกระทรวงเกษตรและสหกรณ์ เข้าร่วม ณ ห้องประชุม 135 กระทรวงเกษตรและสหกรณ์ โดยบริษัทฯ ขอติดตามความคืบหน้าการส่งออกผลิตภัณฑ์สัตว์ปีกของบริษัท ไทสัน ฟู้ดส์ ประเทศไทย ใน 2 ประเด็นได้แก่ 1) การขอขึ้นทะเบียนสถานประกอบการแปรรูปเนื้อไก่ เนื้อไก่แปรรูป/ปรุงสุก ที่มีฐานการผลิตในประเทศไทย เพื่อส่งออกไปยังประเทศซาอุดีอาระเบีย และ 2) การส่งออกเนื้อไก่และผลิตภัณฑ์ไปยังไต้หวัน ซึ่งประเทศไทยได้ขอเปิดตลาดเนื้อสัตว์ปีก เพื่อสร้างโอกาสทางการค้าผลิตภัณฑ์สัตว์ปีกไทยให้มากขึ้น
ทั้งนี้ กระทรวงเกษตรและสหกรณ์ โดย กรมปศุสัตว์ อยู่ระหว่างการประสานนําส่งข้อมูลให้ฝ่ายซาอุดิอาระเบีย และไต้หวัน ซึ่งจะดําเนินการเร่งรัดให้สําเร็จโดยเร็วและหวังเป็นอย่างยิ่งว่า ประเทศไทยจะได้รับการตอบรับในเชิงบวกจากทั้ง 2 ประเทศในด้านของบริษัทฯ พร้อมให้ความร่วมมือกับฝ่ายไทยในการเสริมสร้างความยั่งยืนด้านการผลิตอาหารสัตว์เป็นมิตรกับสิ่งแวดล้อมเพื่อการผลักดันการส่งออกสัตว์ปีกไทยในอนาคตที่ประสบความสําเร็จและยั่งยืนต่อไป
รัฐบาลไทย-ข่าวทำเนียบรัฐบาล-บสย. เตือนประชาชน!!! อย่าหลงเชื่อ “มิจฉาชีพ” แอบอ้างเป็น บสย. หลอกให้กู้เงิน ผ่านออนไลน์
วันศุกร์ที่ 29 กันยายน 2566
29/09/2566
บสย. เตือนประชาชน!!! อย่าหลงเชื่อ “มิจฉาชีพ” แอบอ้างเป็น บสย. หลอกให้กู้เงิน ผ่านออนไลน์
บสย. เตือนประชาชนและผู้ประกอบการ SMEs อย่าหลงเชื่อ มิจฉาชีพ หลอกกู้เงิน โดยใช้สื่อโซเชียลมีเดียใดๆ  แอบอ้างว่าเป็น บสย. ให้กู้เงินด่วน
บรรษัทประกันสินเชื่ออุตสาหกรรมขนาดย่อม (บสย.) ขอเตือนประชาชนและผู้ประกอบการ SMEs อย่าหลงเชื่อ มิจฉาชีพ หลอกกู้เงิน โดยใช้สื่อโซเชียลมีเดียใดๆ แอบอ้างว่าเป็น บสย. ให้กู้เงินด่วน โดยใช้ข้อความเชิญชวน “กู้เงินด่วน อนุมัติไว รวดเร็วทันใจ สามารถผ่อนได้ 6 เดือน 12 เดือน และ 24 เดือน สูงสุด 700,000 บาท ผ่าน LINE ID @289wttyd” เป็นต้น
บสย. ขอเตือนว่าอย่าหลงเชื่อเพจปลอมตามสื่อโซเชียลมีเดียใดๆ รวมถึงการแอบอ้างชื่อ โลโก้ บสย. หรือภาพผู้บริหาร และพนักงาน บสย. ชักชวนให้กู้ยืมเงิน เป็นอันขาด
บสย. ขอยืนยัน ไม่มีนโยบายปล่อยเงินกู้ด่วนหรือสินเชื่อบุคคลผ่านสื่อโซเชียลมีเดียใดๆ บนแพลตฟอร์มออนไลน์ Facebook, LINE Official Account, Instagram และ TikTok จึงขอแจ้งเตือนภัยจากกลุ่มมิจฉาชีพที่อาจก่อให้เกิดความเสียหายแก่ประชาชนและผู้ประกอบการ SMEs หากพบข้อความเชิญชวนที่น่าสงสัยผ่านช่องทางโซเชียลมีเดียใดๆ สามารถแจ้งเบาะแสหรือสอบถามรายละเอียดเพิ่มเติมได้ที่ บสย. Call Center 02-890-9999 หรือสามารถติดตามข้อมูลข่าวสารได้ที่ Facebook Fanpage “บรรษัทประกันสินเชื่ออุตสาหกรรมขนาดย่อม” และเว็บไซต์ บรรษัทประกันสินเชื่ออุตสาหกรรมขนาดย่อม (www.tcg.or.th)
รัฐบาลไทย-ข่าวทำเนียบรัฐบาล-ครบรอบ 51 ปี กรมส่งเสริมสหกรณ์ มุ่งเดินหน้าแก้ไขปัญหาหนี้สิ้น พร้อมป้องกันปราบปรามการทุจริตในสหกรณ์
วันศุกร์ที่ 29 กันยายน 2566
ครบรอบ 51 ปี กรมส่งเสริมสหกรณ์ มุ่งเดินหน้าแก้ไขปัญหาหนี้สิ้น พร้อมป้องกันปราบปรามการทุจริตในสหกรณ์
ครบรอบ 51 ปี กรมส่งเสริมสหกรณ์ มุ่งเดินหน้าแก้ไขปัญหาหนี้สิ้น พร้อมป้องกันปราบปรามการทุจริตในสหกรณ์
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาทางวิชาการ “เนื่องในโอกาสวันคล้ายวันสถาปนากรมส่งเสริมสหกรณ์” ครบรอบ 51 ปี โดยมี นายประยูร อินสกุล ปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ คณะผู้บริหาร ข้าราชการ และบุคลากรกรมส่งเสริมสหกรณ์ทั้งส่วนกลางและส่วนภูมิภาค เข้าร่วม ณ โรงแรมปรินซ์ พาเลซ ถนนกรุงเกษม กรุงเทพมหานคร ว่า กระทรวงเกษตรและสหกรณ์เร่งเดินหน้าขับเคลื่อนงานตามนโยบายของนายกรัฐมนตรี (นายเศรษฐา ทวีสิน) ในการขับเคลื่อนนโยบายรัฐบาลในด้านการเกษตรสู่ความสําเร็จ เพื่อยกระดับคุณภาพและมาตรฐานสินค้าเกษตร โดยส่งเสริมให้เกษตรกรมีการตรวจรับรอง GAP และสามารถต่อยอดไปสู่คาร์บอนเครดิตในภาคการเกษตร มุ่งเน้นการบริหารจัดการภาคการเกษตรที่ครบถ้วนทุกด้าน การสร้างรายได้แก่ภาคการเกษตร รวมถึงส่งเสริมให้สหกรณ์มีความเข้มแข็ง เป็นองค์กรสมรรถนะสูงด้วยเทคโนโลยี นวัตกรรม เพื่อเป็นกลไกสําคัญในการพัฒนาเศรษฐกิจฐานรากต่อไป
สําหรับแนวทางการปฏิบัติงานและการขับเคลื่อนงานตามนโยบายของรัฐบาล ตลาดนํา นวัตกรรมเสริม เพิ่มรายได้สมาชิกสหกรณ์ จะมุ่งแก้ไขปัญหาหนี้สิน พร้อมป้องกันปราบปรามการทุจริตในสหกรณ์ ควบคู่กับการส่งเสริมอาชีพ สนับสนุนสมาชิกสหกรณ์ให้เข้าถึงทรัพยากรการผลิต เช่น ที่ดิน แหล่งน้ํา เงินทุน เทคโนโลยีและนวัตกรรม มีเครื่องมือ-อุปกรณ์การตลาดที่ทันสมัย เพื่อนําไปปรับปรุงกระบวนการผลิตและแปรรูปสินค้าการเกษตร ช่วยสร้างมูลค่าและขยายช่องทางจําหน่ายสินค้าได้เพิ่มมากขึ้น รวมถึงการสร้างอํานาจต่อรองให้เกษตรกรสามารถขายผลผลิตได้ในราคาที่เหมาะสมและเป็นธรรม ซึ่งการดําเนินการดังกล่าว กรมส่งเสริมสหกรณ์ได้บูรณาการร่วมกับหน่วยงานในสังกัดกระทรวงเกษตรและสหกรณ์ เพื่อให้สหกรณ์มีศักยภาพในการแข่งขันจนเป็นที่ยอมรับ สร้างความเชื่อมั่นให้แก่สมาชิกและประชาชนทั่วไป ให้ความสําคัญต่อการดําเนินธุรกิจ รวมทั้งชุมชนมีความเข้มแข็งไปพร้อม ๆ กับความเจริญก้าวหน้าของสหกรณ์ ตลอดจนการดูแลสวัสดิการต่าง ๆ ให้กับสมาชิกได้มีชีวิตความเป็นอยู่ที่ดียิ่งขึ้นด้วย จึงขอให้ร่วมกันขับเคลื่อนนโยบายของรัฐบาลไปสู่การปฏิบัติให้เกิดเป็นรูปธรรม เพื่อให้ประชาชนและพี่น้องเกษตรกรอยู่ดีกินดี มีอาชีพและรายได้ที่มั่นคงและยั่งยืน
โอกาสนี้ รัฐมนตรีว่าการกระทรวงเกษตรและสหกรณ์ได้มอบรางวัลหน่วยงานที่มีผลการปฏิบัติงานและการใช้จ่ายงบประมาณ ระดับคุณภาพดีเด่น และรางวัลนักส่งเสริมและสนับสนุนสหกรณ์ดีเด่น ประจําปี 2566 รวม 10 รางวัล พร้อมกล่าวแสดงความยินดี
ทั้งนี้ กระทรวงเกษตรและสหกรณ์ โดยกรมส่งเสริมสหกรณ์ ถือเป็นหน่วยงานสําคัญของกระทรวงเกษตรและสหกรณ์ จัดตั้งขึ้นเมื่อปี 2515 มีอํานาจหน้าที่ในการส่งเสริม สนับสนุน แนะนํา กํากับ และดูแลระบบสหกรณ์ของประเทศไทย ภายใต้วิสัยทัศน์ “เป็นองค์กรที่ส่งเสริมสหกรณ์และกลุ่มเกษตรกร ด้วยนวัตกรรมและหลักธรรมาภิบาล เพื่อสร้างความเข้มแข็งและเติบโตอย่างยั่งยืน” ปัจจุบันมีสหกรณ์ที่อยู่ภายใต้การกํากับดูแล 7 ประเภท แบ่งเป็นสหกรณ์ในภาคการเกษตรและสหกรณ์นอกภาคการเกษตร รวม 7,545 แห่งทั่วประเทศ และมีกลุ่มเกษตรกรที่อยู่ในการกํากับดูแลกว่า 4,000 แห่ง มีสมาชิกรวมกว่า 11.6 ล้านราย มีปริมาณธุรกิจรวมกว่า 2.3 ล้านล้านบาท
รัฐบาลไทย-ข่าวทำเนียบรัฐบาล-ยืนยันตัวเลขประมาณการรายได้รัฐบาลสุทธิในการจัดทำกรอบวงเงินงบประมาณรายจ่ายประจำปีงบประมาณ พ.ศ. 2567
วันศุกร์ที่ 29 กันยายน 2566
29/09/2566
ยืนยันตัวเลขประมาณการรายได้รัฐบาลสุทธิในการจัดทํากรอบวงเงินงบประมาณรายจ่ายประจําปีงบประมาณ พ.ศ. 2567
ตามที่ปรากฏข่าวออกตามสื่อต่าง ๆ เกี่ยวกับข้อสงสัยตัวเลขสําคัญบางประการของวงเงินปีงบประมาณ 2567 ในแผนการคลังระยะปานกลาง (ปีงบประมาณ 2567 - 2570) ฉบับทบทวน (MTFF 2567 - 2570)  นั้น
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ปรากฏข่าวออกตามสื่อต่าง ๆ เกี่ยวกับข้อสงสัยตัวเลขสําคัญบางประการของวงเงินปีงบประมาณ 2567 ในแผนการคลังระยะปานกลาง (ปีงบประมาณ 2567 - 2570) ฉบับทบทวน (MTFF 2567 - 2570) นั้น
โฆษกกระทรวงการคลังขอเรียนชี้แจงข้อเท็จจริง ดังนี้
1. ยืนยันตัวเลขประมาณการรายได้รัฐบาลสุทธิ งบประมาณรายจ่าย และขาดดุลการคลังของปีงบประมาณ 2567 ภายใต้ MTFF 2567 - 2570 ฉบับทบทวน เท่ากับ 2,787,000 ล้านบาท 3,480,000 ล้านบาท และ 693,000 ล้านบาท ตามที่คณะรัฐมนตรีได้ให้ความเห็นชอบเมื่อวันที่ 13 กันยายน 2566
2. สํานักงบประมาณนําตัวเลขงบประมาณรายจ่ายประจําปีงบประมาณ 2567 ตาม MTFF 2567 - 2570 ฉบับทบทวน มาดําเนินการตามขั้นตอนของการจัดทํางบประมาณรายจ่ายประจําปี 2567 ซึ่งคณะรัฐมนตรีได้ให้ความเห็นชอบเมื่อวันที่ 18 กันยายน 2566 และกระทรวงการคลังได้วางแผนการบริหารจัดเก็บรายได้ของรัฐบาลเพื่อให้การจัดเก็บรายได้เป็นไปตามที่ประมาณการไว้โดยให้ความสําคัญกับการเพิ่มประสิทธิภาพการจัดเก็บรายได้เป็นหลัก เนื่องจากที่ผ่านมาหน่วยงานจัดเก็บรายได้ในสังกัดกระทรวงการคลังได้มีการพัฒนาระบบต่าง ๆ ขึ้นมาเพื่อเพิ่มศักยภาพในการจัดเก็บรายได้อย่างต่อเนื่อง มีการใช้เทคโนโลยีในการติดตามและตรวจสอบการจัดเก็บภาษีเพื่อขยายฐานภาษี ทําให้การวางแผนการจัดเก็บเป้ารายได้ของปีงบประมาณ 2567 จะสามารถเป็นไปตามประมาณการที่ตั้งไว้ อีกทั้งมาตรการต่าง ๆ ของรัฐบาลในปีงบประมาณ 2567 ก็จะช่วยสนับสนุนให้เกิดการหมุนเวียนในระบบเศรษฐกิจและส่งเสริมให้เศรษฐกิจมีการเติบโต ซึ่งจะส่งผลให้ภาครัฐสามารถจัดเก็บรายได้ได้ตามการขยายตัวของเศรษฐกิจที่มากขึ้นด้วย โดยยังไม่มีการนํานโยบายภาษีเข้ามาเกี่ยวข้องในทางปฏิบัติ
กองนโยบายการคลัง สํานักงานเศรษฐกิจการคลัง
โทร 0 2273 9020 ต่อ 3573
ติดตามรัลชมคลิปการแถลงข่าว
https://www.facebook.com/MoFNewsStationThailand/videos/845785490203732
รัฐบาลไทย-ข่าวทำเนียบรัฐบาล-PM pays courtesy call on Samdech Akka Moha Sena Padei Techo Hun Sen
วันศุกร์ที่ 29 กันยายน 2566
PM pays courtesy call on Samdech Akka Moha Sena Padei Techo Hun Sen
PM pays courtesy call on Samdech Akka Moha Sena Padei Techo Hun Sen
September 28, 2023, at 1700hrs, at Cambodian People's Party (CPP) headquarters, Phnom Penh, Kingdom of Cambodia, Prime Minister and Minister of Finance Srettha Thavisin paid a courtesy call on Samdech Akka Moha Sena Padei Techo Hun Sen, President of the Supreme Privy Council to His Majesty the King of Cambodia. Government Spokesperson Chai Wacharonke disclosed gist of the meeting as follows:
The Prime Minister expressed pleasure to pay a courtesy call on the President of the Supreme Privy Council to His Majesty the King of Cambodia who have been key figure to Thailand – Cambodia relations, and added that this visit to Cambodia was his first bilateral overseas visit. It is also coincidental that the Thai and Cambodian Prime Ministers be elected by their respective national assembly on the same day. Prime Minister Samdech Moha Borvor Thipadei Hun Manet’s congratulatory phone call to the Prime Minister also reflects close ties and friendship between the two countries.
Samdech Akka Moha Sena Padei Techo Hun Sen congratulated the Prime Minister for his assumption of the position, and expressed confidence that the Prime Minister would continue to forge closer relations and cooperation between Thailand and Cambodia at all levels toward mutual prosperity and happiness. He also pledged full support in this endeavor.
After the meeting, the President of the Supreme Privy Council to His Majesty the King of Cambodia hosted a dinner in honor of the Prime Minister, who later departed Phnom Penh International Airport at 1900hrs, to arrive in Bangkok at 2020hrs.
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมฟื้นฟูคลองวัดนางสาว พร้อมเร่งเครื่องตรวจโรงงานอย่างเข้มข้น สร้างสมดุลให้โรงงานรักชุมชน ชุมชนรักโรงงาน เป็นไปตามนโยบาย MIND 4 มิติ
วันศุกร์ที่ 29 กันยายน 2566
29/09/2566
กระทรวงอุตสาหกรรม ร่วมฟื้นฟูคลองวัดนางสาว พร้อมเร่งเครื่องตรวจโรงงานอย่างเข้มข้น สร้างสมดุลให้โรงงานรักชุมชน ชุมชนรักโรงงาน เป็นไปตามนโยบาย MIND 4 มิติ
กระทรวงอุตสาหกรรม ร่วมฟื้นฟูคลองวัดนางสาว พร้อมเร่งเครื่องตรวจโรงงานอย่างเข้มข้น สร้างสมดุลให้โรงงานรักชุมชน ชุมชนรักโรงงาน เป็นไปตามนโยบาย MIND 4 มิติ
กรุงเทพ 28 กันยายน 2566 - กระทรวงอุตสาหกรรม เร่งดําเนินการตามนโยบาย MIND ใช้ “หัว และใจ” ปั้นอุตสาหกรรมคู่ชุมชนอย่างยั่งยืนตามแนวทาง 4 มิติ โดยในการรักษาสิ่งแวดล้อมได้กําหนดให้โรงงานอุตสาหกรรมจะต้องดูแลการประกอบการที่ไม่ส่งผลกระทบต่อสิ่งแวดล้อมทั้ง 4 ด้าน คือ ดิน น้ํา ลม ไฟ โดยการร่วมฟื้นฟูคลองวัดนางสาว เป็นหนึ่งในความสําเร็จของความร่วมมือภาครัฐ ภาคเอกชน และเครือข่ายภาคประชาชนในพื้นที่ ที่ช่วยกันฟื้นฟูคุณภาพน้ําให้ดีขึ้นอยู่ในเกณฑ์มาตรฐาน และเล็งขยายผลการฟื้นฟูไปยังลําคลองสายอื่น ๆ ในปีถัดไป เช่น คลองมาพิทักษ์ราษฎร์ คลองน้อย และคลองมะเดื่อ เป็นต้น
นายเดชา จาตุธนานันท์ ผู้ตรวจราชการกระทรวงอุตสาหกรรม เปิดเผยว่า กระทรวงอุตสาหกรรม ได้เล็งเห็นถึงผลกระทบต่อความสมดุลทางด้านสิ่งแวดล้อมที่เกิดจากการประกอบกิจการโรงงานอุตสาหกรรม จึงได้เร่งดําเนินการตรวจโรงงานทั่วประเทศอย่างเข้มงวดในทุกมิติ ตามเงื่อนไขและข้อกฎหมายการประกอบกิจการอย่างถูกต้อง เพื่อให้ผู้ประกอบกิจการมีการประกอบการที่ดี ลดข้อขัดแย้ง และขจัดปัญหาข้อร้องเรียนของชุมชนและสังคม สร้างสมดุลให้โรงงานรักชุมชน ชุมชนรักโรงงาน เป็นไปตามนโยบาย MIND 4 มิติ โดยในพื้นที่คลองวัดนางสาว กระทรวงอุตสาหกรรม โดย สํานักงานอุตสาหกรรมจังหวัดสมุทรสาคร ได้ร่วมกับหน่วยงานภาครัฐ องค์การบริหารส่วนตําบลท่าไม้ เครือข่ายภาคประชาชน และโรงงานอุตสาหกรรมที่อยู่ในพื้นที่คลองวัดนางสาว จํานวน 13 แห่ง ร่วมฟื้นฟูคลองวัดนางสาว โดยการยกระดับโรงงานให้เป็นอุตสาหกรรมสีเขียว และเข้าร่วมกิจกรรมธรรมาภิบาลสิ่งแวดล้อม อีกทั้งได้มีการตรวจสอบคุณภาพน้ําทิ้งของทุกโรงงาน มีการยกปลายท่อน้ําทิ้งให้อยู่ในระดับที่สามารถมองเห็นและเก็บตัวอย่างเพื่อการตรวจสอบได้ สร้างความมั่นใจให้กับคนในชุมชน พร้อมการติดตั้งเครื่องตีน้ําเติมอากาศให้กับแหล่งน้ํา ส่งผลให้แหล่งน้ําชุมชนสามารถกลับมาใช้ประโยชน์ได้อย่างเต็มที่ ทั้งยังเกิดการอยู่ร่วมกันระหว่างภาคอุตสาหกรรมและชุมชนได้อย่างเป็นสุข
นายเดชา ระบุว่า จากความสําเร็จในข้างต้น กระทรวงอุตสาหกรรม และหน่วยงานภาคีเครือข่ายต่าง ๆ เตรียมขยายผลไปยังแหล่งน้ําลําคลองอื่น ๆ ให้ครอบคลุมทั้งจังหวัดสมุทรสาครและจังหวัดใกล้เคียงเพื่อให้จังหวัดสมุทรสาครสามารถบรรลุการเป็นเมืองอุตสาหกรรมเชิงนิเวศได้
รัฐบาลไทย-ข่าวทำเนียบรัฐบาล-รมว.สธ. ย้ำไข้หวัดใหญ่ป้องกันได้ แนะ 7 กลุ่มเสี่ยงฉีดวัคซีนไข้หวัดใหญ่ลดอาการรุนแรงและเสียชีวิต
วันศุกร์ที่ 29 กันยายน 2566
รมว.สธ. ย้ําไข้หวัดใหญ่ป้องกันได้ แนะ 7 กลุ่มเสี่ยงฉีดวัคซีนไข้หวัดใหญ่ลดอาการรุนแรงและเสียชีวิต
รัฐมนตรีว่าการกระทรวงสาธารณสุข เผย หน้าฝนนี้พบผู้ป่วยโรคไข้หวัดใหญ่เพิ่มขึ้นอย่างต่อเนื่อง ส่วนใหญ่เป็นกลุ่มเด็กวัยเรียน ย้ําสถานศึกษาคัดกรองเด็กก่อนเข้าห้องเรียน หากมีอาการไข้ ไอ และสงสัยป่วยด้วยโรคไข้หวัดใหญ่
รัฐมนตรีว่าการกระทรวงสาธารณสุข เผย หน้าฝนนี้พบผู้ป่วยโรคไข้หวัดใหญ่เพิ่มขึ้นอย่างต่อเนื่อง ส่วนใหญ่เป็นกลุ่มเด็กวัยเรียน ย้ําสถานศึกษาคัดกรองเด็กก่อนเข้าห้องเรียน หากมีอาการไข้ ไอ และสงสัยป่วยด้วยโรคไข้หวัดใหญ่ ควรแยกออกจากห้องเรียนและให้พักจนกว่าจะหายดีอย่างน้อย 2- 5 วัน เพื่อป้องกันการแพร่ระบาดของเชื้อไข้หวัดใหญ่ไปยังเพื่อนนักเรียนในห้อง และขอให้ประชาชนกลุ่มเสี่ยง 7 กลุ่มโรค เข้ารับการฉีดวัคซีนป้องกันไข้หวัดใหญ่โดยเร็ว
วันนี้ (29 กันยายน 2566) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงสถานการณ์ของโรคไข้หวัดใหญ่ ตั้งแต่ 1 มกราคม – 19 กันยายน 2566 มีรายงานผู้ป่วย 185,216 ราย เสียชีวิต 4 ราย ผู้ป่วยส่วนใหญ่เป็นกลุ่มเด็กเล็กจนถึงเด็กวัยเรียน กลุ่มอายุที่พบมากที่สุด ได้แก่ อายุ 10-14 ปี (18.89%) รองลงมา เด็กแรกเกิด – 4 ปี (17.04%) และอายุ 7-9 ปี (14.91) ตามลําดับ ทั้งนี้ ประชาชนสามารถป้องกันตนเองไม่ให้ป่วยด้วยโรคไข้หวัดใหญ่ได้ โดยการล้างมือบ่อยๆ ด้วยสบู่และน้ํา หรือเจลล์แอลกอฮอล์ หลีกเลี่ยงการเข้าไปในสถานที่ที่มีผู้คนแออัด หากจําเป็นต้องเข้าไปและสงสัยว่าป่วยด้วยโรคไข้หวัดใหญ่ควรสวมหน้ากากอนามัย เนื่องจากระยะนี้เป็นการระบาดของโรคไข้หวัดใหญ่ตามฤดูกาล ติดต่อกันจากการสัมผัสสารคัดหลั่ง น้ํามูก น้ําลาย หรือเสมหะของผู้ป่วย แพร่เชื้อผ่านการไอจามรดกัน หรือได้รับเชื้อจากการสัมผัสสิ่งของเครื่องใช้ที่ปนเปื้อนเชื้อ เช่น แก้วน้ํา ลูกบิดประตู โทรศัพท์ ผ้าเช็ดมือ โดยหลังจากได้รับเชื้อจะมีไข้สูง ไอ ปวดศีรษะ ปวดกล้ามเนื้อ อ่อนเพลีย และเจ็บคอ ภาวะแทรกซ้อนที่พบบ่อย ได้แก่ หลอดลมอักเสบและปอดอักเสบ ในกลุ่มเด็กอาจพบอาการระบบทางเดินอาหารร่วมด้วย เช่น คลื่นไส้ อาเจียน ท้องร่วง บางรายสามารถหายเองได้ใน 5-7 วัน แต่หากอาการไม่ดีขึ้นภายใน 48 ชั่วโมง ควรรีบพบแพทย์เพื่อวินิจฉัยรักษาทันที
นายแพทย์ชลน่านกล่าวต่อว่า การฉีดวัคซีนป้องกันโรคไข้หวัดใหญ่ยังคงมีความจําเป็นในกลุ่มเสี่ยง โดยเฉพาะประชากร 7 กลุ่ม ได้แก่ หญิงตั้งครรภ์ 4 เดือนขึ้นไป เด็กอายุ 6 เดือน ถึง 2 ปีทุกคน ผู้มีโรคเรื้อรัง ดังนี้ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน ผู้ที่อายุ 65 ปีขึ้นไป โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ) โรคอ้วน (น้ําหนัก> 100 กิโลกรัม หรือ BMI > 35 กิโลกรัมต่อตารางเมตร) และผู้พิการทางสมองที่ช่วยเหลือตนเองไม่ได้ เพื่อป้องกันอาการรุนแรงและลดอัตราการเสียชีวิตจากโรคไข้หวัดใหญ่ โดยสามารถเข้ารับบริการได้ที่สถานบริการสาธารณสุขของรัฐและสถานพยาบาลเอกชนในระบบหลักประกันสุขภาพแห่งชาติใกล้บ้าน สอบถามข้อมูลเพิ่มเติมได้ที่สายด่วน สปสช. โทร. 1330 หรือสายด่วนกรมควบคุมโรค โทร. 1422
***************************************** 29 กันยายน 2566
รัฐบาลไทย-ข่าวทำเนียบรัฐบาล-รมว.ธรรมนัส เข้าร่วมการประชุมคณะกรรมการแก้ไขปัญหาการประมงทะเล ครั้งที่ 1/2566
วันศุกร์ที่ 29 กันยายน 2566
รมว.ธรรมนัส เข้าร่วมการประชุมคณะกรรมการแก้ไขปัญหาการประมงทะเล ครั้งที่ 1/2566
รมว.ธรรมนัส เข้าร่วมการประชุมคณะกรรมการแก้ไขปัญหาการประมงทะเล ครั้งที่ 1/2566
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เข้าร่วมการประชุมคณะกรรมการแก้ไขปัญหาการประมงทะเล เพื่อฟื้นฟูการประมงทะเลและอุตสาหกรรมการประมงครั้งที่ 1/2566 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน และนายเฉลิมชัย สุวรรณรักษ์ อธิบดีกรมประมง เข้าร่วม ณ ห้องประชุมกิติยากรวรลัษณ์ ชั้น 4 กระทรวงพาณิชย์
ทั้งนี้ จากการแถลงนโยบายของรัฐบาล เมื่อวันที่ 11 - 12 กันยายน 2566 ต่อรัฐสภา ด้านการประมง โดยรัฐบาลมีนโยบายพลิกฟื้นอุตสาหกรรมการประมงไทยให้กลับมาเป็นแหล่งรายได้ที่สําคัญของประเทศและประชาชนอีกครั้ง ด้วยการแก้ไขกฎหมายและการบังคับใช้ให้เหมาะสม เพื่อการบริหารจัดการทรัพยากรประมงทางทะเลอย่างยั่งยืน นายกรัฐมนตรีจึงได้ลงนามในคําสั่งสํานักนายกรัฐมนตรี ที่ 240/2566 ลงวันที่ 18 กันยายน 2566 เรื่อง แต่งตั้งคณะกรรมการแก้ไขปัญหาการประมงทะเล เพื่อฟื้นฟูการประมงทะเลและอุตสาหกรรมการประมง ประกอบด้วยกรรมการ จํานวน 22 ราย โดยมีรองนายกรัฐมนตรี (นายภูมิธรรม เวชยชัย) เป็นประธานกรรมการ และอธิบดีกรมประมง เป็นกรรมการและเลขานุการ โดยมีเจตนารมณ์ในการพลิกฟื้นอุตสาหกรรมการประมงไทยให้กลับมาเป็นแหล่งรายได้ที่สําคัญของประเทศและประชาชน เพื่อการบริหารจัดการทรัพยากรประมงทางทะเลอย่างยั่งยืน
สําหรับการประชุมในครั้งนี้ ที่ประชุมได้มีมติเห็นชอบยุทธศาสตร์และเป้าหมายในการทํางาน ยุทธวิธีและการแบ่งงาน ซึ่งจะมีการแต่งตั้งคณะอนุกรรมการ ภายใต้คณะกรรมการฯ จํานวน 6 คณะ โดยมีเป้าหมายเพื่อให้ประเทศไทยกลับมาเป็นจ้าวสมุทรและเป็นผู้นําด้านการค้าสินค้าประมงในตลาดโลกอีกครั้ง และวางแผนการเจรจากับต่างประเทศ เร่งปรับปรุงแก้ไขกฎหมายประมง จัดระเบียบการทําการประมง ทั้งการบริหารจัดการทรัพยากรประมงในเชิงพื้นที่ ในเชิงเวลา การจัดระเบียบเครื่องมือประมง การมุ่งลดผลกระทบที่เกิดขึ้นกับชาวประมงการดูแลชาวประมงพื้นบ้าน ควบคู่กับการส่งเสริมและอนุรักษ์ทรัพยากรอย่างเหมาะสมภายใต้บริบทการทําประมงของไทย เพื่อให้เกิดความยั่งยืนมั่นคงในการประกอบอาชีพประมงและความยั่งยืนของทรัพยากรสัตว์น้ํา
รัฐบาลไทย-ข่าวทำเนียบรัฐบาล-นายกฯ เศรษฐา ห่วงใยสถานการณ์น้ำท่วมใหญ่ในลิเบีย ขอสถานการณ์คลี่คลายโดยเร็ว
วันเสาร์ที่ 16 กันยายน 2566
16/09/2566
นายกฯ เศรษฐา ห่วงใยสถานการณ์น้ําท่วมใหญ่ในลิเบีย ขอสถานการณ์คลี่คลายโดยเร็ว
นายกฯ เศรษฐา ห่วงใยสถานการณ์น้ําท่วมใหญ่ในลิเบีย ขอสถานการณ์คลี่คลายโดยเร็ว
วันนี้ (16 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีได้รับทราบและติดตามเหตุการณ์น้ําท่วมใหญ่ในประเทศลิเบีย ซึ่งปัจจุบันพบจํานวนผู้เสียชีวิตจากเหตุการณ์นี้กว่า 10,000 ราย และสูญหายอีกจํานวนมาก ซึ่งเมื่อเริ่มเกิดเหตุการณ์ นายกรัฐมนตรีได้ส่งข้อความผ่านทวิตเตอร์แสดงความห่วงใยต่อสถานการณ์ดังกล่าวด้วยแล้ว จนถึง ณ วันนี้ สถานการณ์ยังไม่คลี่คลาย นายกรัฐมนตรีจึงห่วงกังวลและแสดงความเสียใจต่อการสูญเสียในเหตุการณ์ภัยธรรมชาตินี้ และขอให้พบผู้สูญหาย และส่งกําลังใจให้ชาวลิเบียรวมถึงเจ้าหน้าที่ที่เข้าไปช่วยเหลือทํางานด้วยความปลอดภัย พร้อมระบุว่าประเทศไทยยินดีให้ความช่วยเหลืออย่างเต็มที่ หากลิเบียประสงค์ในด้านใด พร้อมทั้งอุปกรณ์ที่จําเป็นต่าง ๆ หากได้รับการประสานงานจากทางการประเทศลิเบีย
“นายกรัฐมนตรีเข้าใจความรู้สึกของความเสียหาย และการสูญเสียจากอุทกภัยใหญ่ในครั้งนี้ ซึ่งประเทศไทยก็เคยผ่านเหตุการณ์ภัยพิบัติมาแล้ว เช่น ตอนเกิดเหตุสึนามิ แต่ด้วยความร่วมมือ ความสามัคคี กําลังใจจากคนไทยและจากทั่วโลกที่ส่งมาให้ รวมถึงการให้ความช่วยเหลือจากประเทศต่าง ๆ ทําให้ประเทศไทยสามารถก้าวข้ามเหตุการณ์มาได้ โดยนายกรัฐมนตรีขอให้ชาวลิเบียเข้มแข็งมีกําลังใจที่ดี และขอให้สถานการณ์ผ่านพ้นไปกลับเข้าสู่สภาวะปกติโดยเร็ว” โฆษกประจําสํานักนายกรัฐมนตรีย้ํา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมคณะนายกรัฐมนตรี ลงพื้นที่ตรวจเยี่ยมและรับฟังสภาพปัญหาจังหวัดเชียงราย มุ่งแก้ปัญหาสิทธิและสถานะของกลุ่มชาติพันธุ์
วันศุกร์ที่ 15 กันยายน 2566
15/09/2566
รัฐมนตรีว่าการกระทรวงยุติธรรม ร่วมคณะนายกรัฐมนตรี ลงพื้นที่ตรวจเยี่ยมและรับฟังสภาพปัญหาจังหวัดเชียงราย มุ่งแก้ปัญหาสิทธิและสถานะของกลุ่มชาติพันธุ์
รัฐมนตรีว่าการกระทรวงยุติธรรม ร่วมคณะนายกรัฐมนตรี ลงพื้นที่ตรวจเยี่ยมและรับฟังสภาพปัญหาจังหวัดเชียงราย มุ่งแก้ปัญหาสิทธิและสถานะของกลุ่มชาติพันธุ์
ในวันศุกร์ที่ ๑๕ กันยายน ๒๕๖๖ ระหว่างเวลา ๑๔.๓๐ - ๑๗.๐๐ น. ณ ด่านพรมแดนแม่สายแห่งที่ ๑ พันตํารวจเอก ทวี สอดส่อง รัฐมนตรีว่าการกระทรวงยุติธรรม ลงพื้นที่จังหวัดเชียงราย ร่วมกับนายเศรษฐา ทวีสิน นายกรัฐมนตรี รวมทั้งรัฐมนตรี และผู้บริหารระดับสูงจากหน่วยงานที่เกี่ยวข้อง โดยกระทรวงยุติธรรม ได้มอบหมายให้กรมคุ้มครองสิทธิและเสรีภาพ โดยนางสาวเปรมยุดา ตันติกนกพร ผู้อํานวยการกองพิทักษ์สิทธิและเสรีภาพ และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ พร้อมด้วยเจ้าหน้าที่กองพิทักษ์สิทธิและเสรีภาพ เข้าร่วมลงพื้นที่ฯ
ในการลงพื้นที่ฯ ดังกล่าว รัฐมนตรีว่าการกระทรวงยุติธรรม ได้เข้าร่วมการตรวจเยี่ยมและรับฟังการสรุปสถานการณ์ปัญหาภาพรวมของจังหวัดเชียงราย ได้แก่ ปัญหาการค้าการลงทุน ปัญหายาเสพติด และปัญหาการเข้าถึงสิทธิและสถานะของกลุ่มชาติพันธุ์ ทั้งนี้ สําหรับประเด็นสิทธิและสถานะของกลุ่มชาติพันธุ์ นั้น นายกรัฐมนตรีได้ยืนยันการให้ความสําคัญกับสิทธิมนุษยชน การแก้ปัญหาสถานะและการเข้าถึงสิทธิต่างๆ ของกลุ่มชาติพันธุ์ การออกเอกสารสิทธิ์ในที่ดิน การจัดสรรที่ดินทํากิน การเข้าถึงการศึกษา การผลักดันกฎหมายคุ้มครองสิทธิของกลุ่มชาติพันธุ์ เป็นต้น โดยจะได้มอบหมายให้ทุกหน่วยงานศึกษาสภาพปัญหา และร่วมกันแก้ไขปัญหาสิทธิและสถานะให้กับกลุ่มชาติพันธุ์ต่อไป
รัฐบาลไทย-ข่าวทำเนียบรัฐบาล-ดีอีเอส เตือน!! มิจฉาชีพปลอมเพจ ธ.ออมสินปล่อยสินเชื่ออนุมัติไวไม่ต้องมีคนค้ำ แนะประชาชนตระหนักรู้และเท่าทัน
วันเสาร์ที่ 16 กันยายน 2566
ดีอีเอส เตือน!! มิจฉาชีพปลอมเพจ ธ.ออมสินปล่อยสินเชื่ออนุมัติไวไม่ต้องมีคนค้ํา แนะประชาชนตระหนักรู้และเท่าทัน
ดีอีเอส เตือน!! มิจฉาชีพปลอมเพจ ธ.ออมสินปล่อยสินเชื่ออนุมัติไวไม่ต้องมีคนค้ํา แนะประชาชนตระหนักรู้และเท่าทัน
กระทรวงดิจิทัลเพื่อเศรษฐกิจและสังคม(ดีอีเอส)พบข่าวปลอมรายสัปดาห์มิจฉาชีพปลอม“เพจออมสินจํากัดมหาชน”ปล่อยสินเชื่ออนุมัติไวไม่ต้องมีคนค้ําขึ้นแท่นอันดับ1รองลงมาเป็นข่าวปลอมด้านสุขภาพลมขึ้นเบื้องสูงนานส่งผลเป็นโรคอัลไซเมอร์และวิธีตรวจระดับความเสื่อมของสมองด้วยการกดและขยับเคลื่อนไหวนิ้วอย่าหลงเชื่อเตือนประชาชนเช็คข้อมูลครบทุกด้านอย่าแชร์
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงฯฝ่ายข้าราชการประจํากล่าวถึงผลการมอนิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่8 – 14กันยายน2566พบข้อความที่เข้ามาทั้งหมด1,271,154ข้อความโดยมีข้อความที่ต้องดําเนินการตรวจสอบ(Verify)ทั้งสิ้น225ข้อความทั้งนี้ช่องทางที่มีการพบเบาะแสมากที่สุดคือข้อความที่มาจากSocial Listeningจํานวน211ข้อความตามมาด้วยการแจ้งเบาะแสผ่านLine Officialจํานวน14ข้อความรวมเรื่องที่ต้องดําเนินการตรวจสอบทั้งหมด152เรื่องโดยแบ่งเป็น4กลุ่มประกอบด้วยกลุ่มที่1 :นโยบายรัฐบาลจํานวน62เรื่องกลุ่มที่2 :ผลิตภัณฑ์สุขภาพจํานวน59เรื่องกลุ่มที่3 :ภัยพิบัติจํานวน9เรื่องและกลุ่มที่4 :เศรษฐกิจจํานวน22เรื่องโดยเป็นเรื่องการหลอกลวงธุรกรรมทางการเงินจํานวน18เรื่อง
โดยข่าวปลอมและข่าวบิดเบือนที่ได้รับความสนใจจากประชาชนมากที่สุด10อันดับได้แก่
อันดับที่1 :ธ.ออมสินปล่อยสินเชื่ออนุมัติไวไม่ต้องมีคนค้ําผ่านเพจออมสินจํากัดมหาชน
อันดับที่2 :ลมขึ้นเบื้องสูงนานส่งผลให้เส้นเลือดฝอยในสมองฝ่อทําให้เป็นโรคอัลไซเมอร์
อันดับที่3 :วิธีตรวจระดับความเสื่อมของสมอง
อันดับที่4 :นํานิ้วโป้งนิ้วกลางและนิ้วนางมาชนกันจะช่วยป้องกันโรคตับ
อันดับที่5 :ผู้ที่เป็นโรคไมเกรนเสี่ยงเส้นเลือดสมองแตกมากกว่าคนปกติถึง46%
อันดับที่6 :คณบดีศิริราชและผู้อํานวยการศูนย์วิจัยคลินิกขายผลิตภัณฑ์Oclarizinเพื่อแก้ปัญหาสายตา
อันดับที่7 :ตลาดหลักทรัพย์ฯให้รายย่อยร่วมเป็นเจ้าของปั๊มน้ํามันปตท.เริ่มซื้อ112หน่วย3,920บาท
อันดับที่8 :ตลาดหลักทรัพย์ฯเปิดซื้อ-ขายกองทุนระยะยาวเริ่มต้น10,000-5,000,000บาท
อันดับที่9 :วัยหนุ่มสาวที่สุขภาพดีความดันอยู่ที่120/80ผู้สูงวัยที่แข็งแรงความดันอยู่ที่140/90
อันดับที่10 :วิธีถูมือช่วยให้เลือดหมุนเวียนได้ดีและนอนหลับง่าย
พร้อมกันนี้นายเวทางค์ยังขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์เพื่อความปลอดภัยและรู้เท่าทันโดยทางกระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางและได้มีการติดตามการกระทําผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอม
________________
รัฐบาลไทย-ข่าวทำเนียบรัฐบาล-รมช.อนุชา ติดตามนายกรัฐมนตรี ลงพื้นที่ตรวจเยี่ยมความก้าวหน้าโครงการอุโมงค์ผันน้ำ (เขื่อนแม่กวงอุดมธารา)
วันเสาร์ที่ 16 กันยายน 2566
รมช.อนุชา ติดตามนายกรัฐมนตรี ลงพื้นที่ตรวจเยี่ยมความก้าวหน้าโครงการอุโมงค์ผันน้ํา (เขื่อนแม่กวงอุดมธารา)
รมช.อนุชา ติดตามนายกรัฐมนตรี ลงพื้นที่ตรวจเยี่ยมความก้าวหน้าโครงการอุโมงค์ผันน้ํา (เขื่อนแม่กวงอุดมธารา)
วันนี้ (16 กันยายน 2566) เวลา 10.00 น. นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยภายหลังติดตาม นายเศรษฐา ทวีสิน นายกรัฐมนตรี และคณะ ลงพื้นที่ตรวจเยี่ยมความก้าวหน้าโครงการอุโมงค์ผันน้ํา (เขื่อนแม่กวงอุดมธารา) โดยมีผู้บริหารหน่วยงานในสังกัดกระทรวงเกษตรและสหกรณ์ให้การต้อนรับ ณ อําเภอดอยสะเก็ด จังหวัดเชียงใหม่ ว่า โครงการอุโมงค์ผันน้ํา (เขื่อนแม่กวงอุดมธารา) เป็นการก่อสร้างอุโมงค์ผันน้ําระหว่างลําน้ําแม่แตงมายังเขื่อนแม่งัดสมบูรณ์ชล และผันน้ําต่อให้เขื่อนแม่กวงอุดมธารา เพื่อเพิ่มปริมาณน้ําให้สอดคล้องกับความต้องการใช้น้ําเนื่องจากการเติบโตด้านการท่องเที่ยว ภาคอุตสาหกรรม และการขยายตัวของชุมชนในพื้นที่จังหวัดเชียงใหม่ และจังหวัดลําพูนที่เพิ่มขึ้นอย่างรวดเร็ว ซึ่งสูงกว่าปริมาณน้ําต้นทุนในอ่างเก็บน้ําเขื่อนแม่กวงอุดมธารา โดยปัจจุบันมีความก้าวหน้าผลงานสะสมทั้งโครงการ 80% เมื่อดําเนินการก่อสร้างแล้วเสร็จทั้ง 2 ช่วง ประกอบด้วย 1) อุโมงค์ส่งน้ําช่วงแม่แตง-แม่งัด 2) อุโมงค์ส่งน้ําช่วงแม่งัด-แม่กวง จะสามารถผันน้ําไปยังอ่างเก็บน้ําเขื่อนแม่กวงอุดมธาราได้ 160 ล้านลูกบาศก์เมตร
สําหรับแผนการดําเนินการให้ความช่วยเหลือในสถานการณ์ฝนทิ้งช่วง และรองรับภัยแล้ง กระทรวงเกษตรและสหกรณ์โดย กรมชลประทาน ได้มีแผนการสนับสนุนเครื่องจักร-เครื่องมือขุดลอกอ่างเก็บน้ํา แหล่งน้ําธรรมชาติ และการเตรียมเครื่องมือ เครื่องจักร เช่น เครื่องสูบน้ํา รถบรรทุก พร้อมให้การช่วยเหลือ รวม 214 หน่วย เป็นต้น
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโครงการอุโมงค์ผันน้ำ อ.ดอยสะเก็ด จ.เชียงใหม่ ติดตามการบริหารจัดการน้ำด้านการเกษตร และการอุปโภคบริโภค ย้ำให้เร่งดำเนินการตามแผนที่กำหนด
วันเสาร์ที่ 16 กันยายน 2566
16/09/2566
นายกรัฐมนตรีตรวจเยี่ยมโครงการอุโมงค์ผันน้ํา อ.ดอยสะเก็ด จ.เชียงใหม่ ติดตามการบริหารจัดการน้ําด้านการเกษตร และการอุปโภคบริโภค ย้ําให้เร่งดําเนินการตามแผนที่กําหนด
นายกรัฐมนตรีตรวจเยี่ยมโครงการอุโมงค์ผันน้ํา อ.ดอยสะเก็ด จ.เชียงใหม่ ติดตามการบริหารจัดการน้ําด้านการเกษตร และการอุปโภคบริโภค ย้ําให้เร่งดําเนินการตามแผนที่กําหนด เพื่อให้ประชาชนในพื้นที่ได้รับประโยชน์
วันนี้ (16 ก.ย. 66) เวลา 10.50 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมโครงการอุโมงค์ผันน้ําเพื่อติดตามการบริหารจัดการน้ําด้านการเกษตร และการอุปโภคบริโภค ณ โครงการส่งน้ําและบํารุงรักษาเขื่อนแม่กวงอุดมธารา อ.ดอยสะเก็ด จ.เชียงใหม่ โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายจุลพันธ์ อมรวิวัฒน์ รัฐมนตรีช่วยว่าการกระทรวงการคลังและหน่วยงานที่เกี่ยวข้องร่วมด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีตรวจเยี่ยมอุโมงค์ผันน้ําบริเวณเขื่อนแม่กวงอุดมธารา ซึ่งเป็นปลายของโครงการอุโมงค์ผันน้ํา แม่งัด-แม่กวง พร้อมรับฟังบรรยายสรุปภาพรวมการบริหารจัดการน้ํา และการเตรียมการและบริหารจัดการน้ําฤดูแล้ง ปี 2566/67 จังหวัดเชียงใหม่ จากอธิบดีกรมชลประทาน โดยมีการรายงานข้อมูลการก่อสร้างอุโมงค์ผันน้ํา 4 จุด ซึ่งได้สร้างเสร็จไปแล้ว 2 จุดเขื่อน ซึ่งระดับน้ําในเขื่อนแม่กวงเมื่อเทียบกับปีที่แล้ว ระดับน้ําน้อยกว่าประมาณ 45% ส่วนเขื่อนภูมิพล มีปริมาณน้ําน้อยกว่าปีที่แล้ว 21% มีความสําคัญต่อพื้นที่จังหวัดตอนล่าง กรมชลประทานมีการขุดลอกพื้นที่รับน้ําให้เพิ่มมากขึ้นเพื่อรองรับน้ําเก็บไว้ ทั้งนี้ กรมชลประทานมีการศึกษาผลกระทบด้านสิ่งแวดล้อมและวิศวกรรมเตรียมพร้อมรับสถานการณ์ทั้งการสร้างอุโมงค์ผันน้ํา จากประตูระบายน้ําแม่แตง และประตูระบายน้ําแม่ตะมาน ลงมาในเขื่อนแม่กวง เพื่อป้องกันการเกิดน้ําท่วมในพื้นที่ตัวเมืองเชียงใหม่ โดยได้ก่อสร้างมา 80% แล้วเหลืออีก 20% ซึ่งใช้ระยะเวลาไม่เกิน 2 ปี จะใช้งบประมาณในกรอบวงเงินที่กําหนด คาดแล้วเสร็จประมาณเดือนกรกฎาคม ปี 2567
นายกรัฐมนตรีได้เน้นย้ําให้เร่งดําเนินการก่อสร้างโดยเร็วตามแผนที่กําหนดไว้ เพื่อให้ประชาชนในพื้นที่ได้รับประโยชน์ต่อไป พร้อมกันนี้ ระหว่างตรวจติดตามสถานการณ์น้ําเขื่อนแม่กวง นายกรัฐมนตรีได้พูดคุยกับประชาชนซึ่งเป็นชาวประมงพื้นบ้าน และขอความร่วมมือไม่ให้ใช้ตาข่ายที่มีตาถี่ในการจับปลา เนื่องจากจะทําให้ปลาขนาดเล็กติดขึ้นมาด้วย พร้อมมอบหมายให้นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ดําเนินการสนับสนุนการปล่อยพันธุ์ปลาในพื้นที่ดังกล่าว เพื่อเป็นการขยายพันธุ์ปลาให้มากขึ้น เหมือนดังคําที่ว่าในน้ํามีปลาในนามีข้าว
รัฐบาลไทย-ข่าวทำเนียบรัฐบาล-นายกฯ เยี่ยมชมศูนย์ศึกษาการพัฒนาห้วยฮ่องไคร้ อันเนื่องมาจากพระราชดำริ อ.ดอยสะเก็ด จ.เชียงใหม่ ศึกษาต้นแบบการพัฒนาพื้นที่ น้ำ ป่า อาชีพ และการใช้ประโยชน์ร่วมกันของชุมชน
วันเสาร์ที่ 16 กันยายน 2566
16/09/2566
นายกฯ เยี่ยมชมศูนย์ศึกษาการพัฒนาห้วยฮ่องไคร้ อันเนื่องมาจากพระราชดําริ อ.ดอยสะเก็ด จ.เชียงใหม่ ศึกษาต้นแบบการพัฒนาพื้นที่ น้ํา ป่า อาชีพ และการใช้ประโยชน์ร่วมกันของชุมชน
นายกฯ เยี่ยมชมศูนย์ศึกษาการพัฒนาห้วยฮ่องไคร้ อันเนื่องมาจากพระราชดําริ อ.ดอยสะเก็ด จ.เชียงใหม่ ศึกษาต้นแบบการพัฒนาพื้นที่ น้ํา ป่า อาชีพ และการใช้ประโยชน์ร่วมกันของชุมชนตามแนวทางพระราชดําริ
วันนี้ (16 ก.ย. 66) 11.50 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เดินทางมาตรวจเยี่ยมศูนย์ศึกษาการพัฒนาห้วยฮ่องไคร้อันเนื่องมาจากพระราชดําริ อําเภอดอยสะเก็ด จังหวัดเชียงใหม่ เพื่อศึกษาต้นแบบการพัฒนาพื้นที่ น้ํา ป่า อาชีพ และการใช้ประโยชน์ร่วมกันของชุมชนตามแนวทางพระราชดําริ โดยมีนางสุพร ตรีนรินทร์ รองเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดําริ นายไพรัตน์ ทับประเสริฐ ผู้อํานวยการศูนย์ศึกษาการพัฒนาห้วยฮ่องไคร้ฯ และเจ้าหน้าที่ที่เกี่ยวข้องให้การต้อนรับและนําเยี่ยมชม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้เยี่ยมชมหอเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และรับฟังบรรยาย “การพลิกฟื้นป่าเสื่อมโทรมเป็นป่าอุดมสมบูรณ์ตามแนวพระราชดําริ พื้นที่ศูนย์ศึกษาพัฒนาห้วยฮ่องไคร้อันเนื่องมาจากพระราชดําริ ก่อนขึ้นรถชมวิวเยี่ยมพื้นที่จริงการพัฒนาป่า ณ บริเวณเส้นทางศึกษาธรรมชาติ ระยะทาง 1.9 กิโลเมตร รวมทั้งฟังบรรยาย “ผลการพัฒนาและการเปลี่ยนแปลงด่านป่าไม้จากอดีตจนถึงปัจจุบันอันนําไปสู่...ป่าเป็นธนาคารอาหารของชุมชน” จากนายวิริยะ ช่วยบํารุง ผู้ทรงคุณวุฒิด้านทรัพยากรธรรมชาติและสิ่งแวดล้อม พร้อมนํานายกรัฐมนตรีและคณะเดินในเส้นทางธรรมชาติ เพื่อเข้าใจในวิธีการดําเนินการคืนความอุดมสมบูรณ์ให้ผืนป่าตามแนวพระราชดําริด้วยระบบเหมืองไส้ไก่ (คูคลองก้างปลา) ระบบฝาย (Check Dam) และระบบน้ําฝนตามธรรมชาติ
พร้อมกันนี้ นายกรัฐมนตรีได้ปลูกต้นยางนาเป็นที่ระลึกในโอกาสเดินทางมาตรวจเยี่ยมศูนย์ศึกษาการพัฒนาห้วยฮ่องไคร้อันเนื่องมาจากพระราชดําริ รวมทั้งนายกรัฐมนตรีสอบถามถึงการดําเนินของศูนย์ศึกษาการพัฒนาห้วยฮ่องไคร้ฯ และการดําเนินงานของศูนย์อื่น ๆ ตามแนวพระราชดําริในภูมิภาคต่าง ๆ ของประเทศ รวมถึงเรื่องการปลูกป่าด้วยความสนใจ
“นายกรัฐมนตรีกล่าวถึงการจัดการน้ําด้วยการสร้างฝายต่าง ๆ และการดําเนินการเรื่องพันธุ์ไม้ต่าง ๆ ของศูนย์ศึกษาการพัฒนาห้วยฮ่องไคร้อันเนื่องมาจากพระราชดําริ ว่า สามารถเป็นแม่แบบการฟื้นฟูป่าในพื้นที่อื่นได้ ซึ่งปัจจุบันหลายจังหวัดประสบปัญหาเรื่องนี้มาก ซึ่งเรื่องนี้รัฐบาลจะนําไปพิจารณาว่าสามารถทําอะไรให้เป็นแม่แบบ ขยายไปในพื้นที่อื่น ๆ ทั่วประเทศได้” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ จัดกิจกรรมเนื่องในวันพระราชทานธงชาติไทย
วันพฤหัสบดีที่ 28 กันยายน 2566
กระทรวงเกษตรฯ จัดกิจกรรมเนื่องในวันพระราชทานธงชาติไทย
กระทรวงเกษตรฯ จัดกิจกรรมเนื่องในวันพระราชทานธงชาติไทย เพื่อน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว และสร้างความภาคภูมิใจแก่คนในชาติ
นายประยูร อินสกุล ปลัดกระทรวงเกษตรและสหกรณ์ เป็นประธานการจัดกิจกรรมเนื่องในวันพระราชทาน ธงชาติไทย (Thai National Flag Day) ตามมติคณะรัฐมนตรีที่กําหนดให้วันที่ 28 กันยายนของทุกปี เป็นวันพระราชทานธงชาติไทยเริ่มตั้งแต่เมื่อวันที่ 28 กันยายน 2560 เป็นต้นมา โดยมีวัตถุประสงค์เพื่อน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย และเพื่อเป็นการสร้างความภาคภูมิใจแก่คนในชาติซึ่งกระทรวงเกษตรและสหกรณ์ได้จัดกิจกรรมเคารพธงชาติและร้องเพลงชาติไทย ในเวลา 8.00 น. โดยมีผู้บริหาร ข้าราชการ และเจ้าหน้าที่เข้าร่วมกิจกรรมอย่างพร้อมเพรียง
รัฐบาลไทย-ข่าวทำเนียบรัฐบาล-การประชุมหารือระหว่างรองนายกรัฐมนตรีและรัฐมนตรีว่าการกระทรวงพาณิชย์ และรัฐมนตรีช่วยว่าการกระทรวงพาณิชย์ กับภาคเอกชน
วันพฤหัสบดีที่ 28 กันยายน 2566
การประชุมหารือระหว่างรองนายกรัฐมนตรีและรัฐมนตรีว่าการกระทรวงพาณิชย์ และรัฐมนตรีช่วยว่าการกระทรวงพาณิชย์ กับภาคเอกชน
นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานใน “การประชุมหารือระหว่างรองนายกรัฐมนตรีและรัฐมนตรีว่าการกระทรวงพาณิชย์และรัฐมนตรีช่วยว่าการกระทรวงพาณิชย์ กับภาคเอกชน”
พร้อมด้วยนายนภินทร ศรีสรรพางค์ รัฐมนตรีช่วยว่าการกระทรวงพาณิชย์ เมื่อวันพุธที่ 27 กันยายน 2566 เวลา 15.00 น. ณ ห้องประชุมบุรฉัตรไชยากร ชั้น 4 สํานักงานปลัดกระทรวงพาณิชย์
การประชุมมีวัตถุประสงค์เพื่อรับทราบสถานการณ์และทิศทางการค้า รวมทั้งประเด็นปัญหาและข้อเสนอของภาคเอกชน อาทิ การเร่งรัดเจรจา FTA เพื่อขยายโอกาสการค้าและการลงทุนของไทย การอํานวยความสะดวกในการดําเนินธุรกิจแก่ภาคเอกชน การจัด Campaign สนับสนุนสินค้าไทย เป็นต้น
โดยการประชุมดังกล่าวมีผู้แทนจากภาคเอกชนเข้าร่วมการประชุม จํานวน 5 หน่วยงาน ประกอบด้วย หอการค้าไทยและสภาหอการค้าแห่งประเทศไทย สภาอุตสาหกรรมแห่งประเทศไทย สภาผู้ส่งสินค้าทางเรือแห่งประเทศไทย สมาคมธนาคารไทย และสมาคมผู้ค้าปลีกไทย พร้อมกันนี้ได้เชิญผู้บริหารของหน่วยงานในกระทรวงพาณิชย์ ผู้แทนสํานักงานพาณิชย์ในต่างประเทศ ผู้แทนสํานักงานส่งเสริมการค้าในต่างประเทศ (สคต.) และผู้แทนสํานักงานพาณิชย์จังหวัด (สพจ.) ทั้ง 76 จังหวัดทั่วประเทศไทย เข้าร่วมรับฟังข้อเสนอจากภาคเอกชน
การประชุมครั้งนี้เป็นหนึ่งในแนวทางการดําเนินงานตามนโยบาย ของ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ทั้งในด้าน “บริหารให้เกิดความสมดุล” โดยการสร้างดุลยภาพของทุกภาคส่วนทั้งประชาชน ผู้บริโภค เกษตรกร ผู้ผลิต และผู้ประกอบการภาคธุรกิจ ให้ทุกฝ่ายสามารถดํารงชีวิต ดําเนินธุรกิจไปได้ สร้างผลประโยชน์ที่ได้รับด้วยกันทุกฝ่าย ตลอดจนการเชื่อมโยงภาคส่วนต่าง ๆ เข้ามามีส่วนร่วมในการสร้างโอกาสและขยายช่องทางการตลาดใหม่ ๆ และคาดหวังผลลัพธ์ที่สอดคล้องกับนโยบายด้าน “ลดค่าใช้จ่าย เพิ่มรายได้ ขยายโอกาส” เน้นการรดน้ําที่ราก ดูแลคนตัวเล็ก ต่อไปอีกด้วย นอกจากนี้ ยังเป็น “การทํางานเชิงรุก และบูรณาการการทํางานร่วมกันของพาณิชย์จังหวัด และทูตพาณิชย์” ให้ร่วมงานกันได้ใกล้ชิดยิ่งขึ้น โดยพาณิชย์จังหวัดถือเป็นหน้าด่านของกระทรวงพาณิชย์ ในการรับทราบและแก้ไขปัญหาในพื้นที่ได้อย่างทันท่วงที และทูตพาณิชย์ที่ผู้เชื่อมโยงสินค้าและบริการของไทยกับความต้องการของผู้บริโภคในต่างประเทศ ทําให้ขยายการส่งออกและผู้ประกอบการไทยมีรายได้เพิ่มขึ้นร่วมอันจะเป็นการกระตุ้นและยกระดับเศรษฐกิจการค้าไทยให้เติบโตได้ต่อเนื่อง
รัฐบาลไทย-ข่าวทำเนียบรัฐบาล-นายกฯ เยือนราชอาณาจักรกัมพูชา “กระชับมิตรภาพและความร่วมมือทุกด้าน” 28 ก.ย. 66
วันพฤหัสบดีที่ 28 กันยายน 2566
นายกฯ เยือนราชอาณาจักรกัมพูชา “กระชับมิตรภาพและความร่วมมือทุกด้าน” 28 ก.ย. 66
.....
นายเศรษฐา ทวีสิน นายกรัฐมนตรี และ รมว.กค. จะเดินทางไปเยือนราชอาณาจักรกัมพูชาอย่างเป็นทางการ ในวันพฤหัสบดีที่ 28 ก.ย. 66
.
การเดินทางเยือนครั้งนี้ เพื่อแนะนําตัวในโอกาสรับตําแหน่งใหม่ รวมทั้งการกระชับมิตรภาพและความร่วมมือทุกด้าน ไม่ว่าจะเป็น ความมั่นคง การต่อยอดการพัฒนาร่วมกัน ในฐานะประเทศเพื่อนบ้านที่ใกล้ชิด
.
โดยมุ่งเพิ่มปริมาณการค้าให้บรรลุเป้าหมาย 15,000 ล้านดอลลาร์สหรัฐ ภายในปี 68 ผลักดันการยกระดับจุดผ่านแดนไทย - กัมพูชาที่ยังคั่งค้าง รวมทั้งการพัฒนาการขนส่งสินค้าทางรางของทั้งสองประเทศ
.
อ่านเพิ่มเติม คลิกhttps://www.thaigov.go.th/news/contents/details/72647
.
#ไทยคู่ฟ้า#สื่อสารรัฐบาลไทย#เยือนกัมพูชาอย่างเป็นทางการ
-------------------
รัฐบาลไทย-ข่าวทำเนียบรัฐบาล-ไทย-กัมพูชา กระชับความสัมพันธ์ระดับรัฐสภา พร้อมขับเคลื่อนความร่วมมือทุกมิติเพื่อผลประโยชน์ต่อประชาชนทั้งสองประเทศ
วันพฤหัสบดีที่ 28 กันยายน 2566
28/09/2566
ไทย-กัมพูชา กระชับความสัมพันธ์ระดับรัฐสภา พร้อมขับเคลื่อนความร่วมมือทุกมิติเพื่อผลประโยชน์ต่อประชาชนทั้งสองประเทศ
ไทย-กัมพูชา กระชับความสัมพันธ์ระดับรัฐสภา พร้อมขับเคลื่อนความร่วมมือทุกมิติเพื่อผลประโยชน์ต่อประชาชนทั้งสองประเทศ
วันนี้ (28 กันยายน 2566) เวลา 15.30 น. (เวลาที่กรุงพนมเปญเท่ากับเวลาที่กรุงเทพฯ) ณ สภาแห่งชาติ กรุงพนมเปญ ราชอาณาจักรกัมพูชา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบหารือกับ สมเด็จมหารัฐสภาธิการธิบดี ควน โซะดารี (Samdech Moha Rathsapheathika Thipadei Khuon Sudary) ประธานรัฐสภาแห่งราชอาณาจักรกัมพูชา (President of the National Assembly of the Kingdom of Cambodia) โดยภายหลังเสร็จสิ้นการหารือ นายชัย วัชรงค์ โฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีและประธานรัฐสภาฯ หารือถึงแนวทางส่งเสริมความสัมพันธ์และความร่วมมือระหว่างกันในมิติของรัฐสภา รวมถึงการแลกเปลี่ยนการเยือนระหว่างสมาชิกรัฐสภาของไทยและกัมพูชามากขึ้น โดยนายกรัฐมนตรียินดีที่ได้มาเยือนกัมพูชาเป็นประเทศแรก ซึ่งไทย-กัมพูชามีความร่วมมือและมีความสนิทสนมกันมายาวนาน โดยจะนําสิ่งที่ประธานสภาฯ ได้แนะนํามาไปสานต่อความร่วมมือกันต่อไป พร้อมเชื่อมั่นในประสบการณ์การทํางานของประธานสภาฯ ในการส่งเสริมความร่วมมือของทั้งสองประเทศ โดยเฉพาะด้านแรงงาน ซึ่งมีแรงงานกัมพูชาอยู่ในประเทศไทยเกือบล้านคน และไทยยินดีช่วยดูแลแรงงานโดยคํานึงถึงมนุษยธรรม
ด้านประธานรัฐสภาฯ ยินดีกับความสัมพันธ์ไทย-กัมพูชา ที่มีมายาวนาน ไม่มีช่วงที่ห่างเหิน โดยหวังว่าทั้งสองประเทศจะเร่งทํางานสอดคล้องกัน พร้อมขอให้ไทยช่วยดูแลแรงงานกัมพูชาในไทย ซึ่งมีส่วนช่วยทําให้เศรษฐกิจในประเทศไทยพัฒนายิ่งขึ้น พร้อมเสนอให้รัฐสภาทั้งสองร่วมมือกัน โดยรัฐสภากัมพูชาต้องการเป็น e-parliament และ e-government เหมือนเช่นไทย และขอให้ไทยช่วยสนับสนุนการฝึกอบรม
หลังจากนั้น 16.20 น. นายกรัฐมนตรีเดินทางไปยังพฤฒสภา กรุงพนมเปญ ราชอาณาจักรกัมพูชา เพื่อเข้าเยี่ยมคารวะ สมเด็จวิบุลเสนาภักดี ซาย ชุม (Samdech Vibolsena Pheakdei Say Chhum) ผู้สําเร็จราชการแทนพระองค์และประธานวุฒิสภากัมพูชา โดยทั้งสองฝ่ายต่างชื่นชมความสัมพันธ์ไทย – กัมพูชา ทั้งในระดับพระราชวงศ์และระดับประชาชน
ไทยยินดีส่งเสริมความสัมพันธ์ที่ใกล้ชิดยิ่งขึ้นกับกัมพูชาในทุกสาขาที่เป็นประโยชน์ต่อประชาชนทั้งสองประเทศอย่างเต็มที่ต่อไป เพื่อส่งเสริมมิตรภาพ และความเข้าใจอันดีในทุกมิติและทุกระดับ
รัฐบาลไทย-ข่าวทำเนียบรัฐบาล-รมว.กห. ตรวจเยี่ยมสำนักงานปลัดกระทรวงกลาโหมและมอบนโยบายการปฏิบัติงานให้กับหัวหน้าหน่วยขึ้นตรงสำนักงานปลัดกระทรวงกลาโหม ณ ห้องยุทธนาธิการ ในศาลาว่าการกลาโหม
วันพฤหัสบดีที่ 28 กันยายน 2566
รมว.กห. ตรวจเยี่ยมสํานักงานปลัดกระทรวงกลาโหมและมอบนโยบายการปฏิบัติงานให้กับหัวหน้าหน่วยขึ้นตรงสํานักงานปลัดกระทรวงกลาโหม ณ ห้องยุทธนาธิการ ในศาลาว่าการกลาโหม
...
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย ปท.3009 อำเภอลำลูกกา จังหวัดปทุมธานี
วันพฤหัสบดีที่ 28 กันยายน 2566
กรมทางหลวงชนบท ยกระดับถนนสาย ปท.3009 อําเภอลําลูกกา จังหวัดปทุมธานี
เชื่อมโยงการเดินทางให้ประชาชนสัญจรได้อย่างสะดวกปลอดภัย รองรับการขยายตัวทางเศรษฐกิจและปริมาณการจราจร ตามนโยบายของรัฐมนตรีว่าการกระทรวงคมนาคม
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการก่อสร้างถนนทางหลวงชนบทสาย ปท.3009 แยก ทล.305 - บ้านปากคลองหกวา อําเภอลําลูกกา จังหวัดปทุมธานี เสร็จสมบูรณ์และเปิดให้ประชาชนใช้สัญจรได้แล้ว โดยขยายถนนลาดยางแอสฟัลท์ติกคอนกรีต ขนาด 2 ช่องจราจร ผิวจราจรกว้าง 7 เมตร ไหล่ทางกว้างข้างละ 2.5 เมตร พร้อมติดตั้งเครื่องหมายจราจร ระบบไฟฟ้าแสงสว่าง สิ่งอํานวยความสะดวก บริเวณช่วง กม. ที่ 8+910 - 10+490 ระยะทาง 1.580 กิโลเมตร ใช้งบประมาณ 26.4 ล้านบาท เนื่องจากถนนสายดังกล่าวเป็นเส้นทางการขนส่งสนับสนุนโครงข่ายโลจิสติกส์ มีโรงงานอุตสาหกรรม และพื้นที่ชุมชนหนาแน่น ทําให้มีปริมาณการจราจรมากถึง 4,487 คัน/วัน เพื่อยกระดับคุณภาพชีวิต ส่งเสริมเศรษฐกิจการคมนาคมขนส่งภายในภูมิภาค เพิ่มประสิทธิภาพความปลอดภัยในการเดินทาง ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการพัฒนาต่อเติมโครงข่ายทางถนนให้มีความสมบูรณ์ และรองรับปริมาณการจราจรที่เพิ่มขึ้นในอนาคต